google/wiki40b huggingface dataset:
Muxbalia

Utseende

En nokså stor, avlang og smal, matt svart trebukk. Antennene er tynne, omtrent så lange som kroppen. Pronotum er tønneformet. Dekkvingene er jevnbrede. Beina er nokså lange, på alle beinpar er lårene noe klubbeformede.

Utbredelse

Arten er bare kjent fra Guatemala.
Tigre (elv)

Tigre (Rio Tigre) er ei elv i Peru som renner inn i Marañon like ovenfor der denne renner inn i Amazonas, helt øst i Peru. Elva er seilbar for havgående skip helt opp her til Tigres munning, og 170 km oppover elva. Rio Tigre er 598 km lang.
Samarbeidsorganisasjonen for det sørlige Afrika

Samarbeidsorganisasjonen for det sørlige Afrika (engelsk: Southern African Development Community, forkortet SADC) er en organisasjon som fremmer samarbeid om økonomisk utvikling i det sørlige Afrika. Hovedkontoret ligger i Gaborone, Botswana.
Organisasjonen har 15 medlemsland: Angola, Botswana, Lesotho, Den demokratiske republikken Kongo, Madagaskar, Malawi, Mauritius, Mosambik, Namibia, Seychellene, Sør-Afrika, Swaziland, Tanzania, Zambia og Zimbabwe.
Organisasjonen ble opprettet 17. august 1992 som en videreføring av Samarbeidslandene for utviklingsbistand i det sørlige Afrika (Southern African Development Coordination Conference, forkortet SADCC).
Det nasjonale senter for de utøvende kunster

Det nasjonale senter for de utøvende kunster (kinesisk: 国家大剧院; pinyin: Guójiā​ dà​ jù​yuàn​; tidligere kalt Det nasjonale store teater og på folkemunne omtalt som «egget», er et operahus i Beijing i Folkerepublikken Kina. Senteret er i en ellipseformet hvelving av titanium og glass, og er omgitt av en kunstig grunn sjø. Adkomsten blir dermed gjennom en undergang under vannet. 
Senteret har plass til 6.500 mennesker i tre haller og er 200.000 m² stort. Det ble tegnet av den franske arkitekten Paul Andreu. Byggingen tok til i desember 2001 og åpningsforestillingen gikk av stabelen i desember 2007.
Senteret er rett vest for Den himmelske freds plass og Folkets store hall, og dermed nær Den forbudte by. Dermed har utformingen utløst iherdige diskusjoner.
Démarche

Démarche er en formell personlig henvendelse ad diplomatisk vei til et annet lands regjering eller en internasjonal organisasjon. Démarchen foretas av det démarcherende lands ambassadør eller en annen diplomatisk medarbeider på landets ambassade i landet henvendelsen rettes til, eller på den diplomatiske misjon ved vedkommende internasjonale organisasjon. Démarcher har til formål å påvirke eller informere mottakerstaten eller -organisasjonen, søke opplysninger fra den eller protestere mot dens politikk eller handlinger. I tredjeland foretar EU-landene ofte démarcher i fellesskap. Det forekommer også felles démarcher av de nordiske land.
Démarchen vil normalt bli foretatt etter uttrykkelig instruks fra utsenderstatens utenriksministerium. Det kan i instruksen bli lagt vekt på at démarchen skjer på et visst nivå, for eksempel overfor utenriksministeren personlig eller overfor en høytstående embedsmann, og at det er ambassadøren personlig som utfører den.
I forbindelse med démarchen vil ofte bli overrakt en diplomatisk note, et PM (promemoria) eller et aide-mémoire til understøttelse av démarchens innhold.
Etter utførelsen innberetter ambassaden til sitt utenriksministerium om forløpet av henvendelsen, herunder hvilken reaksjon den fremkalte.
Pico de gallo

Pico de gallo (spansk uttale [ˈpiko ðe ˈɣaʎo], bokstavelig «hanenebb») er en salat i det det meksikanske kjøkkenet. Den brukes som tilbehør til ei rekke forskjellige matretter. Den består av oppkutta tomater, løk og chili (vanligvis jalapeño eller serrano). Man kan også benytte flere ingredienser, slik som avokado, limejus, koriander, agurk og reddik. Det fins også søte varianter av salaten, som inneholder frukt som appelsin, vannmelon, melon og mango. I de ulike delene av Mexico legger man dessuten til andre, lokale ingredienser.
VM i turn 2005

Det 38. verdensmesterskapet i turn ble arrangert 21. til 27. november 2005, i Melbourne i Australia.
Ctenodes

Utseende

Middelsstore, litt flate, røde eller gule og svarte trebukker. Slekten har et særpreget utseende. Hodet er nokså lite, pronotum er forholdsvis stort og bredt. Antennene er rundt halvparten så lange som kroppen, markert kamformede. Pronotum har framstikkende for- og bakhjørner og også en kraftig, butt tann midt på hver sidekant. Dekkvingene er ofte tegnet i rødt eller gult og svart, oftest utvidet bakover, hver med to opphøyde lengderibber. Spissen er rundet.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Slekten er bare kjent fra Fransk Guyana og Brasil.
Dagligvarehandelen

Dagligvarehandelen er en frittstående ukeavis for dagligvarebransjen og distribueres til alle landets dagligvareforretninger og kjedekontorer samt kiosker og bensinstasjoner med dagligvarer i sortimentet.
Lesere er ledere og mellomledere hos leverandører, agenter og kjedekontorer i dagligvarebransjen, samt PR- og informasjonsrådgivere og reklame- og formidlingsbyråer. Nettutgaven www.dagligvarehandelen.com er et verktøy for alle leverandører av produkter og tjenester til dagligvarebransjen. Målgruppen er alle som driver butikk, enten de er selvstendige, ansatte eller franchisetakere. Dagligvarehandelen er et av Nordens best leste fagtidsskrifter.
Utgiver er Trade Press AS, og redaktørene er Arne Giverholt og Stian Vasvik. Daglig leder er Reidar Molthe.

Publikasjoner

Hvem er hvem gir en oversikt over hovedkontorer og kjeder i de sentrale grupperingene i dagligvare detalj i Norge og Norden, samt de viktigste aktørene i kiosk, – bensin og servicemarkedet. Her finner man adresser, telefonnummer etc. samt aktuelle kontaktpersoner i de ulike kjedene. Hvem er hvem benyttes som oppslagsverk i alle ledd i bransjen.
Temanumre tar opp aktuelle saker i bransjen og varierer fra år til år. De distribueres sammen med Dagligvarehandelen til alle dagligvareforretninger, kjedekontorer samt kiosker og bensinstasjoner med dagligvarer i sortimentet.
Camarines Sur

Navnet Camarines

Navnet Camarines betegner den bygning som ris oppbevares i.

Politisk inndeling

Camarines Sur er delt i 2 "cities" (bykommuner) og 35 "municipalities" (landkommuner).
Skrukkelia

Skrukkelia er ei grend i Hurdal kommune i Akershus. Her finner man blant annet Skrukkeli kapell. Fra Hurdal kirke går Skrukkelivegen i retning av bygda og fortsetter videre mot Lygnasæter i Gran kommune i Oppland. Ved Skrukkelisjøen er det bademuligheter, særlig ved Nordgårdsvangen, ved nordvestre del av sjøen.
Skrukkelia er en av de mest kjente finnegrendene vest for Finnskogen. Mange finner slo seg ned her på 1600-tallet, og de fleste gårdene og plassene her regnes som finneplasser.
Tomasz Sokołowski

Lyn

Sokołowski spilte sentralt på midtbanen hos Lyn, og spilte fast på laget allerede i ung alder. Sokołowski fikk prøvespilt med Manchester City i 2003. Han er kjent for å være en dyktig pasningslegger og har gode langskudd. Han debuterte for Lyn allerede som 17-åring, og scoret i sin debutkamp mot Molde. I løpet av sine seks år og 141 seriekamper for Lyn noterte midtbanespilleren seg for 15 mål. I utgangspunktet ønsket han seg til utlandet. Sokołowski har vært i samtaler med andre klubber som AIK, Vålerenga, Sheffield United, Brann og Kaiserslautern. Han prøvdespilte for sistnevnte i desember men fikk aldri et konkret tilbud.

Viking

22. desember 2008 signerte Sokołowski en 4-årskontrakt med Viking. Han tok over Nicolai Stokholms plass i Viking.

Sportsklubben Brann

Den 25. november 2011 signerte Tomasz Sokołowski en treårig avtale med Sportsklubben Brann. Sokołowski kom vederlagsfritt fra Viking. Etter sesongen 2013 ble han erklært uønsket i Brann, og var utleid til Stabæk frem til 15. juli 2014, muligens 1. august.
Nigidionus

Utseende

En middelsstor (24-30 millimeter), parallellsidig, blankt svart hjortebille. Arten ligner artene i slekten Nigidius, men er større og grovere bygd. Hannens kjever er noe forstørret. Hodet er kraftig punktert, pronotum er mye bredere enn langt, skinnende svart, med en dyp midtfure i den bakre delen. det er en markert "stilk" (pedicel) mellom pronotum og dekkvingene, som har dype og ganske brede punktstriper.

Utbredelse

Arten er utbredt i Sørøst-Asia, der den er kjent fra det sørlige Kina, Burma, Vietnam og Taiwan.
Gliding Bird

Gliding Bird er debutalbumet til Emmylou Harris, utgitt i 1970 på plateselskapet Jubilee Records som spesialiserte seg på roots. Hun var da albumet ble utgitt gift med Tom Slocum, som er kreditert for tittellåten.
Slag.no

Slag.no er en informasjonside om hjerneslag utarbeidet av Landsforeningen for slagrammede. Nettstedet skal inneha relevant informasjon i henhold til Helsedirektoratets Nasjonale faglige retningslinjer.
Informasjonen er hovedsakelig hentet fra offentlige kilder og egne publikasjoner. Nettstedet er universelt utformet og informasjonen tilrettelagt slik at den skal være være lett å forstå og lett å finne, inkludert tilgang til nettstedets diskusjonsforum og lenker til eksterne informasjonskilder.
Differensiell flategeometri

Differensiell flategeometri er den delen av geometrien som omhandler bestemmelse av lengder og areal på krumme flater. Historisk var det vanlig å betrakte en slik generell flate liggende i et euklidsk rom. De geometriske egenskapene til dette rommet gjør det da mulig å finne de tilsvarende egenskapene til flaten. På den måten vil en kurve i flaten  kunne betraktes som en romkurve og benyttes til å undersøke flatens krumning. 
Fra tidlig astronomi var det kjent hvordan man kunne konstruere en sfærisk geometri på en kuleflate. Rette linjer tilsvarer her storsirkler. Alle slike linjer vil derfor skjære hverandre og dermed ikke oppfylle parallellaksiomet. Denne flaten er symmetrisk og har konstant krumning. Hvordan man i det hele tatt kunne lage en tilsvarende geometri på en vilkårlig flate, var høyst usikkert.
Beskrivelsen av krumme flater ble grundig forbedret rundt 1825 da Carl Friedrich Gauss viste at de intrinsikke egenskapene til flaten kunne bestemmes kun ved målinger i selve flaten slik at de dermed var uavhengig av hvordan flaten plasseres i et ytre rom. Denne innsikten dannet grunnlaget for moderne, differensiell flategeometri. Noen tiår senere kunne Bernhard Riemann utvide betraktningsmåten til Gauss til å gjelde for mangfoldigheter med dimensjon større enn de to som en flate har. Dette åpnet opp for en systematiske utforskning av «krumme rom» som senere skulle bli det matematiske grunnlaget for Einsteins generelle relativitetsteori.
Lyngdalsfjorden

Lyngdalsfjorden er en fjord i Lyngdal kommune i Vest-Agder. Den begynner ved Farsund i vest og strekker seg 16 kilometer til utløpet av elva Lygna ved Kvavik. Omtrent midtveis tar Åptafjorden av mot nord.
På grunn av utløpet ved Kvavik blir den ofte feilaktig omtalt som Kvavikfjorden. Innerst i fjorden ligger en populær badeplass, Kvaviksanden. Det er brakkvann innerst i fjorden.
Malthinus frontalis

Utbredelse

Malthinus frontalis finnes i Europa, men er vanligst i vest. Finnes i Norge, utbredt, men ikke vanlig. Den er registrert fra området rundt Oslofjorden og i Trøndelag.

Utseende

Malthinus frontalis er mellom 3,5-4,5 mm lang og er en langstrakt bille, bakkroppen er jevnt smal bakover. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har en tydelig (lang) tann. Antennene er mørke, men med lysere brungul rot. Antennene er festet litt fra fasettøynenes innside, omtrent så nært øynene som første antenneledd, ved roten, er bredt. Hodet generelt kort framover (sett ovenfra) og stikker knapt lengre frem enn fasettøynene. Det vil si at hodeformen er mer ovalformet, sett ovenfra, bredere enn langt. Bakhodet noe smalt bakover, slik at det blir en slags hals. Brystskjoldet med avrundede framhjørner og klart spissvinklede bakhjørner. Beina er brungule med noe mørkere legger og føtter. Føttenes første ledd (nærmest kroppen) omtrent like langt som de neste tilsammen. Klør ofte med en liten rottann. Dekkvingene mørkt farget og kortere enn bakkroppen, slik at de siste leddene synes. Dekkvingene har fint men svakt, rekkevis ordnet punktur i overflaten og mangler en gul flekk på hver av dekkvingenes spiss, slik som hos de andre nordiske artene. Kroppen er generelt mørk, men undersiden kan være noe lysere.

Levevis

De voksne (imago) finnes i juni, juli og ut i august. De oppsøker gjerne åpne blomster, men de kan observeres også på trær og busker. Selv om de oppsøker blomster er de rovdyr og lever både som larver og voksne av andre mindre dyr.
IFK Göteborg

Historie

I 1982 spilte IFK Göteborg den første UEFA-cupfinalen på hjemmebanen Nya Ullevi, motstandere var det vesttyske laget Hamburger SV. Med 42 058 tilskuere i regnvær vant IFK kampen med 1-0 etter scoring av Tord Holmgren. I returkampen på Volksparkstadion i Hamburg med 61 000 tilskuere klarte IFK å vinne bortekampen med hele 3-0. Scoringer av Dan Corneliusson, Torbjörn Nilsson, Stig Fredriksson (straffe). De vant UEFA-Cup-finalene med sammenlagt 4-0 og laget ble for den prestasjonen tildelt Radiosportens Jerringpris. Trener for laget var Sven Göran Eriksson.
Carole Landis

Bakgrunn

Carole Landis Landis ble født Wisconsin. Hennes mor var en polsk bondedatter som var gift med den norske Alfred Ridste, som forlot familien før Carole ble født, og det var Charles Fenner, hennes mors andre ektemann, som mest sannsynlig var Carole biologiske far. Carole var den yngste av fem barn, hvorav to døde i løpet av barndommen. Hun ble oppdratt innen katolismen. 
I januar 1934 giftet den da 15 år gamle Landis med sin 19 år gamle nabo, Irving Wheeler, men dette ekteskapet ble annullert i februar samme år. De giftet seg senere på nytt den 25. august 1934. Landis droppet ut av high school i en alder av 15 år og begynte på sin karriere innen underholdningsbransjen.

Skuespillerinne, danserinne

Hun startet som en hula danser på forskjellige nattklubber i San Francisco og senere sang hun i et danseband. Hun farget håret blondt og endret navnet sitt til «Carole Landis» etter at hennes favoritt skuespiller, Carole Lombard. Hennes filmdebut kom med filmen A Star Is Born i 1937. Hun har også vært med i flere operaer og teater-oppsetninger.

Filmskuespillerinne

Landis dukket opp i en rekke vellykkede filmer i begynnelsen av førtiårene, vanligvis som den andre kvinnelige hovedrollen. Landis fikk på denne tiden en kontrakt med 20th Century Fox og begynte et seksuelt forhold med regissør Darryl F. Zanuck. Hun hadde rollen som Betty Grable i filmen Moon Over Miami og I Wake Up Screaming, som begge kom ut i 1941. Da Carole avsluttet sitt forhold til Zanuck, fikk hennes karriere en liten smell og hun ble de neste årene nesten utelukkende tildelt roller i B-filmer. I 1945 spilte hun på Broadway i musikalen A Lady say Yes med Jacqueline Susann, som hun angivelig hadde en affære med. 
Regissør-koreograf Busby Berkeley, fridde til henne i juni 1939, men senere brøt de forlovelsen. I 1940 giftet hun seg med yacht megler Willis Hunt Junior. Men dette var en mann hun kalte «sarkastisk» og forlot etter to måneder.  To år senere, møtte hun en kaptein i Army Air Corps ved navn Thomas Wallace i London, og de giftet seg i en kirke før de ble skilt et par år senere. Hun døde nesten av amøbedysenteri og malaria da hun reiste utenlands da hun skulle underholde amerikanske styrker under andre verdenskrig.
I 1945 giftet Landis seg med Broadway-produsent W. Horace Schmidlapp. I 1948, var hennes skuespiller-karriere i tilbakegang og hennes ekteskap med Schmidlapp kollapset. Hun inngikk en romanse med skuespiller Rex Harrison, som var gift med skuespillerinnen Lilli Palmer på denne tiden. Landis ble angivelig knust da Harrison nektet å skille seg fra sin kone på grunn av henne. Hun taklet det ikke lenger, og begikk selvmord ved å ta en overdose av Seconal. Hun hadde tilbrakt sin siste natt i live sammen med Harrison. 
Carole Landis ble gravlagt på Forest Lawn Memorial Park i Glendale i California. Blant kjendisene som var i begravelsen hennes var Cesar Romero, Van Johnson og Pat O'Brien. Hennes tidligere elsker Harrison deltok også i begravelsen sammen med sin kone. På Landis sin families offisielle nettsted hevdet familien at Carole`s død ikke var noe selvmord, og de mener at noen myrdet henne.
Marserne (Italia)

Marserne var et av folkeslagene i antikkens Italia, og deres hovedby var Marruvium (det nåværende San Benedetto dei Marsi) på østsiden av den nå uttørkede Fucinosjøen. Det området som de bodde i kalles nå Marsica, og er en del av provinsen L'Aquila i regionen Abruzzo.
Dette folkeslaget må ikke forveksles med de germanske marserne.

Historie

Den tidligste omtalen av marserne i Italia forteller at de inngikk i en allianse med vestinerne, pelignerne og marrucinerne. De sluttet seg til samnitterne i deres krig mot romerne i 308 f.Kr., og da de ble slått, ble romerne alliert i 304 f.Kr.. Et kortvarig opprør to år senere førte til at de mistet noen av sine landområder, men de fikk lov til å gjeninntre i alliansen med romerne, og de forble lojale inntil forbundsfellekrigen. Deres soldater ble alltid betraktet som de beste blant de italienske stammene. I forbundsfellekrigen, som på grunn av marsernes fremtredende rolle også kalles den marsiske krigen, kjempet de modig mot den romerske overmakten. De ble ledet av Quintus Poppaedius Silo, og skjønt de ble slått flere ganger, endte krigen med at de fikk de ønskede rettighetene som romerske borgere. Marserne var et hardført fjellfolk, berømt for sitt mot. Det finnes en talemåte om at romerne aldri triumferte over dem, og heller ikke triumferte uten dem. De var også kjent for sine prester og trollmenn, som ofte gjorde bruk av slangetemming og anvendte særpregede remedier.

Språk

Marserne talte opprinnelig en dialekt av det umbriske språket, som er en del av den italiske språkstammen. Latin, som ble talt av romerne, var opprinnelig et meget lite italisk språk, men det ble utbredt i takt med Romerrikets ekspansjon.
Den romerske kolonien Alba Fucens, som lå tett ved det nordvestlige hjørnet av Fucinosjøen, ble grunnlagt i 303 f.Kr. i det området som ellers tilhørte equerne, og den brakte marserne i tettere kontakt med de latinsk-talende romerne. Kontakten ble enda tettere da kolonien Carsioli (tett ved det nåværende Carsoli), ble opprettet i 298 f.Kr., også det i equernes område. Påvirkningen fra det latinske språket påvises av den tyske historikeren Mommsen, som påpeker at de myntene Quintus Silo slo under forbundsfellekrigen, brukte det latinske ordet "Italia," mens øvrige opprørsledere utstedte mynter med inskripsjonen på oskisk.
Det viktigste vitnesbyrdet om det lokale språket er knyttet til gudinnen Angitia, ettersom tempelet hennes stod ved det sørvestlige hjørnet av Fucinosjøen, nær den nåværende landsbyen Luco. Hun (eller de, for navnet er i flertall i latinske inskripsjoner) ble dyrket i det sentrale høyland som gudinne for helbredelse, og hun hadde en særlig kur mot slangebitt, bestående av besvergelser og urter fra de marsiske skogene. Hennes tilhengere brukte – og bruker – naturligvis de samme remediene. Marsernes land ble av romerne ansett for å være hjemstedet for trolldom.
De lokale inskripsjonene fra perioden 300 til 150 f.Kr. viser hvordan det latinske språket vant innpass i marsernes landområder og hvordan marserne tilpasset det, blant annet ved å bruke oskisk-umbriske endelser i noen av ordene, for eksempel ved å endre -tio- til -tso-.
Paul Auster

Biografi

Paul Auster ble født i Newark, New Jersey, i en jødisk middelklassefamilie. Etter endt utdannelse (Columbia University), flyttet han i 1970 til Paris hvor han arbeidet som oversetter av fransk litteratur. Etter at han returnerte til USA fire år seinere, i 1974, har han publisert egne dikt, essays og romaner, samt oversettelser av franske forfattere som Stéphane Mallarmé og Joseph Joubert.
I 1981 giftet Auster seg med den norsk-ættede forfatteren Siri Hustvedt. Tidligere hadde han vært gift med en annen forfatter, Lydia Davis. Paul Auster har to barn, Daniel (med Lydia Davis) og Sophie (med Siri Hustvedt).

Forfatterskapet

I kjølvannet av Austers litterære debut, The invention of Solitude, vant han ry i den litterære verdenen for de tre løst forbunede detektivfortellingene City of Glass, Ghosts og The Locked Room. Disse har siden blitt samlet og publisert under én perm med tittelen New York Trilogy, og blir av mange betraktet som hans hovedverk. Denne trilogien er ikke konvensjonelle detektivhistorier organisert rundt et mysterium og en rekke spor og ledetråder – Auster benytter snarere detektiv-formen til å behandle eksistensielle spørsmål og identitetsproblematikk. Måten plottet utvikler seg på, gjør heller merkelappen «anti-detektivroman», eller «ikke-detektivroman», meningsfull.
Det å tematisere og problematisere spørsmål omkring identitet og tilværelsens mening(sløshet), har preget Austers forfatterskap helt frem til hans senere publikasjoner. Ofte drives dette spillet med vekt på tilfeldigheters rolle i romankarakterens liv (drevet til det ekstreme i The Music of Chance).
Paul Austers romaner skildrer ofte en karakters fall, uten at det gjør dem spesielt tungsindige av den grunn. Et annet fremtredende aspekt ved Austers forfatterskap er intertekstualitet – referanser til andre tekster. I særdeleshet refererer Auster ofte til sine egne romaner, med at karakterer fra hans tidligere bøker dukker opp som bipersoner og perifere skikkelser i de senere. I Austers romaner forekommer det også hyppige allusjoner til annen litteratur, spesielt til den vestlige kanon.
J. Lauritzen

J. Lauritzen er et dansk rederi, stiftet i 1884. Det eies av Vesterhavet A/S, som igjen eies av JL-Fondet. 
Rederiet har blant annet vært kjent for en flåte av kjøleskip med navn som sluttet på Reefer. Reefer-divisjonen ble i 2007 solgt til det svenske NYK. En annen spesialitet har vært polarskip (med etternavnet Dan), som, i tillegg til vanlig fraktfart, spesielt til Grønland, har deltatt i vitenskapelige ekspedisjoner såvel til Arktis som Antarktis.
Det seilførende, tidligere skoleskipet, «Lilla Dan» (bygget i 1951, skoleskip fram til 1996) kan fortsatt sees i danske farvann.
J. Lauritzen var eier av Aalborg Værft 1937-1988.
Oregostoma

Utseende

Middelsstore, slanke, mer eller mindre rødaktige og svarte trebukker. Disse artene har forholdsvis tynt og mykt hudpanser, oversiden er uten påfallende hår. Antennene er kortere enn kroppen. Pronotum er mer eller mindre tønneformet, uten pigger på sidene. Dekkvingene har stumpvinklede til helt avrundede "skuldre" og er parallellsidige, uten punktrader eller lengderibber. Beina er middels lange med litt klubbeformede lår og tynne legger.

Utbredelse

Slekten er utbredt i det sørlige og sørøstlige Brasil, Uruguay og det nordlige Argentina.
Centralbanken for Norge

Centralbanken for Norge var en norsk bank med hovedkontor i Kristiania etablert av Centralforeningen for Norges private Banker udenfor Christiania i 1897.
Centralbanken for Norge ble grunnlagt som en fellesbank (avregningskontor og formidler) for forretningsbanker med hovedkontorer utenfor Oslo, som ønsket å delta i den sterke veksten i finansnæringen i byen.
Hovedkontoret i nybarokk ble oppført mellom 1919 og 1922 i Kirkegata 14-16-18 i Kristiania og ble tegnet av 
Waldemar Hansteen og Henrik Bull.
Banken hadde i tiden under og umiddelbart etter første verdenskrig en svært stor omsetning, men utover i 1920-årene gikk det dårligere. I løpet av 1923 ble 20 forretningsbanker og fem sparebanker slått konkurs og satt under offentlig administrasjon, deriblant Centralbanken og Foreningsbanken. Driften opphørte i 1936.
Et helt halvt år (film)

Handling

En ung kvinne med navnet Louisa Clark former et usannsynlig bånd med en nylig lammet mann som hun tar seg av. Mannen ble lam etter en trafikkulykke, noe som plager han mye. Han vurderer aktiv dødshjelp, mens kvinnen prøver å overtale ham til å ikke gjøre det. Hun ønsker at han vil fortsette å leve.